
	1.
	Noteikumu projekts
 Valsts digitālās pārvaldes informācijas un komunikācijas tehnoloģiju resursu attīstības kārtība
	Priekšlikums
Lūdzam virzīt MKN projektu uz apstiprināšanu pēc saistītā VARAM ziņojuma apstiprināšanas, kurā skaidri noteiktas visu valsts IKT pārvaldības organizāciju tiesības un pienākumi, t.sk. iekļautas tiesības virzīt paātrināti izskatīšanai un apstiprināšanai jautājumus, kas iepriekš apstiprināti citos normatīvos aktos. 
Piedāvātā redakcija
-
	Sigita Škapare (LVĢMC)

	2.
	Noteikumu projekts
 Valsts digitālās pārvaldes informācijas un komunikācijas tehnoloģiju resursu attīstības kārtība
	Priekšlikums
Lūdzam pārskatīt noteikumu 1. pielikuma 2. punktā noteikto prasību par obligātu individuāli izstrādātas programmatūras vai tās daļas publicēšanu valsts vai institūcijas programmatūras koda repozitorijā. Pašreizējais formulējums nosaka publicēšanu kā obligātu prasību, neparedzot iespēju izvērtēt tās nepieciešamību un pamatot izņēmumus.
Obligāti varētu būt nosakāma programmatūras pirmkoda nodošana pasūtītāja rīcībā un tā glabāšana valsts vai institūcijas kontrolētā versiju pārvaldības repozitorijā, savukārt koda publicēšanas nepieciešamība būtu izvērtējama katrā konkrētajā gadījumā. Koda publicēšana var nebūt pamatota, piemēram, informācijas drošības, trešo personu tiesību, licencēšanas nosacījumu vai citu ierobežojumu dēļ.
Lūdzam attiecīgi precizēt 1. pielikuma 2. punktu un nodrošināt tā savstarpēju saskaņotību ar 2. pielikumu, kurā jau paredzēta iespēja norādīt, ka koda publicēšana nav paredzēta, to attiecīgi pamatojot..
 
Piedāvātā redakcija
-
	Daiga Holma (KEM)

	Noteikumu projekts
 Valsts digitālās pārvaldes informācijas un komunikācijas tehnoloģiju resursu attīstības kārtība
	Priekšlikums
Lūdzam precizēt noteikumu projekta 46.2. apakšpunktu, nosakot, ka atkārtota aktivitātes izvērtēšana nepieciešama gadījumā, ja būtiski mainās funkcionalitāte. Pašreizējais formulējums “mainās funkcionalitāte” var radīt nesamērīgu administratīvo slogu, jo informācijas sistēmu izstrādes un pilnveidošanas gaitā nebūtiskas funkcionalitātes izmaiņas un precizējumi ir ierasta prakse un ne vienmēr pamato atkārtotu aktivitātes izvērtēšanu.  Noteikumu projekta 27.2. apakšpunktā informācijas aktualizēšana VIRSIS jau ir sasaistīta ar būtiskām funkcionalitātes apjoma izmaiņām.
 
Piedāvātā redakcija
Iekļaut .. "būtiski mainās funkcionalitāte".
	Daiga Holma (KEM)



